b"\n_START_ARTICLE_\nAl final del camino\n_START_SECTION_\nArgument\n_START_PARAGRAPH_\nNacho (Fernando Tejero) i Pilar (Malena Alterio) s\xc3\xb3n un fot\xc3\xb2graf i una reportera que no se suporten, per\xc3\xb2 es veuen obligats a fer-se passar per parella. Amb aix\xc3\xb2 s'introdueixen en el grup de pacients d'un psicoterapeuta que, realitzant el Cam\xc3\xad de Santiago, ajuda a parelles en crisi.\n_START_SECTION_\nComentaris del director\n_START_PARAGRAPH_\nRoberto Santiago defineix  Al final del camino com una com\xc3\xa8dia rom\xc3\xa0ntica divertida i optimista. Destaca la import\xc3\xa0ncia de l'entorn (el Cam\xc3\xad de Sant Jaume) fins al punt de qualificar-la com una esp\xc3\xa8cie de road movie. Sobretot, considera que es tracta una pel\xc2\xb7l\xc3\xadcula de personatges i, per tant, d'actors. Gr\xc3\xa0cies a ells, assegura Roberto Santiago, podem aproximar-nos al tema principal: \xc3\xa9s dif\xc3\xadcil estar sol, per\xc3\xb2 ho \xc3\xa9s m\xc3\xa9s encara compartir la vida. El director creu que amb la seva pel\xc2\xb7l\xc3\xadcula se sentiran reflectits tots aquells que hagin fet el Cam\xc3\xad de Sant Jaume. D'altra banda, el film tamb\xc3\xa9 servir\xc3\xa0 d'invitaci\xc3\xb3 per als que encara no l'hagin fet. Segons la seva opini\xc3\xb3, aquest itinerari \xc3\xa9s una de les millors localitzacions naturals per rodar, tant \xc3\xa9s aix\xc3\xad que s'estranya que no s'hi hagin realitzat m\xc3\xa9s pel\xc2\xb7l\xc3\xadcules._NEWLINE_Abans que res, Al final del camino \xc3\xa9s una com\xc3\xa8dia optimista i esperan\xc3\xa7adora, que fa que l'espectador surti del cinema amb un somriure a la boca. Per a la preparaci\xc3\xb3 de la pel\xc2\xb7l\xc3\xadcula, el director es va inspirar en pel\xc2\xb7l\xc3\xadcules que tractaven amb humor l'\xc3\xa0mbit rural, com  Somni d'una nit d'estiu  (Woody Allen),  El bosque animado  (Jos\xc3\xa9 Luis Cuerda),  La vaquilla  (Luis Berlanga) i  Partie de campagne  (Jean Renoir)."